Case ID: 1064651
Sentence 0: Lənkəran Ağır Cinayətlər Məhkəməsinin 22 yanvar 2018-ci il tarixli hökmü ilə Məhkum təqsirli bilinib məhkum edilmişdir ona görə ki, o, bir qrup şəxslə, silah qismində istifadə olunan əşyadan istifadə etməklə ictimai qaydanı kobud surətdə pozan, cəmiyyətə açıqca hörmətsizlik ifadə edən və zərər çəkmiş şəxsə zor tətbiq olunması ilə müşayiət olunan qərəzli hərəkətlər olan xuliqanlıq etmiş, habelə xuliqanlıq niyyəti ilə insan həyatı üçün təhlükəli olan zərər vurmada ifadə olunan qəsdən sağlamlığa ağır zərər vurmuşdur.Belə ki, o, öz istifadəsində olan mobil telefon nömrəsinə 2017-ci ilin may ayında bir neçə dəfə naməlum nömrədən zəng vuraraq ünvanına nalayiq sözlər işlətmiş şəxsin Masallı rayon sakini Zərərçəkmiş şəxs2 olmasını güman etdiyindən axırıncını cəzalandırmaq üçün 25 may 2017-ci il tarixdə, saat 22:30 radələrində şəxsiyyəti məlum olmayan digər şəxslərlə bir qrupda Masallı şəhəri, ünvan 2 ünvanında yerləşən evin qarşısına gəlmiş və həmin vaxt küçədə Zərərçəkmiş şəxs2 ilə birlikdə hərəkətdə olan Zərərçəkmiş şəxs1 yaxınlaşaraq, ictimai qaydanı kobud surətdə pozan hərəkətlər etməklə gecə vaxtı vətəndaşların dincliyini pozub cəmiyyətə açıqca hörmətsizlik ifadə edən hərəkətlər etməklə vətəndaşların normal həyat və fəaliyyəti üçün təhlükə yaradan, qorxu və narahatçılıq hissinə səbəb olan hərəkətlər və şəxslər üzərində zor tətbiq olunması ilə müşayiət edilən hərəkətlər etməklə həmin evin qarşısında Zərərçəkmiş şəxs2 və Zərərçəkmiş şəxs1 əlindəki silah qismində istifadə etdiyi beyzbol dəyənəyi ilə zor tətbiq edəcəyi ilə hədələmiş, Zərərçəkmiş şəxs2 onların bu hərəkətindən qorxub qaçdığını gördükdə isə silah qismində istifadə etdiyi beyzbol dəyənəyi ilə əvvəllər tanımadığı və heç bir münasibətdə olmadığı Zərərçəkmiş şəxs1 baş nahiyyəsinə heç bir əsaslı səbəb olmadan bir zərbə vurub ona başın alın nahiyəsinin tüklü hissəsinin çapıq toxuması ilə nəticələnən dərəcəsi təyin edilmədiyi üçün sağlamlığa zərər vurmayan xəsarət yetirib yerə yıxmış, daha sonra isə silah qismində istifadə etdiyi bıçaqla axırıncıya bir-neçə zərbə vuraraq ona hərəsində bir ədəd olmaqla sağ və sol budun yuxarı 1/3-nin bayır hissəsinin deşilmiş-kəsilmiş yarası ilə nəticələnən sağlamlığın qısa müddətə pozulmasına səbəb olan yüngül, qarının sol yarısının ön divarının qarın boşluğuna nüfuz edən böyük piyliyi və nazik bağırsağı zədələyən deşilmiş-kəsilmiş yarası ilə nəticələnən həyat üçün təhlükəli olan sağlamlığa ağır zərər vurmaya aid xəsarətlər yetirərək qəsdən xuliqanlıq niyyəti ilə Zərərçəkmiş şəxs1 sağlamlığına ağır zərər vurub qərəzli xuliqanlıq etmiş, daha sonra qərəzli xuliqanlıq hərəkətlərinin davamı kimi yanında olan şəxsiyyəti məlum olmayan qrupun digər üzvü hadisə yerindən qaçan Zərərçəkmiş şəxs2 təqib edib ona əlində olan bıçaqla xəsarət yetirəcəyi ilə hədələyən zaman sonuncunun yıxılaraq hər iki əlinin ovuc hissəsində və sol said nahiyəsinin sıyrığı ilə nəticələnən sağlamlığa zərər vurmayan xəsarətlər olduqları üçün dərəcələri təyin edilməyən xəsarətlər almasına səbəb olmuşdur.